Diari Oficial de la Generalitat Valenciana


Sumari del DOGV 6463, del 18-02-2011 (2011/1510)

Notificació de la sentència dictada en el judici de divorci contenciós número 232/2010.
---------------------------------------------------------------------------------------

### Dades del document

Número de DOGV
:   6463

Data del DOGV
:   18-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/1510


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el judici de divorci contenciós número 232/2010. [2011/1510]  
Divorci contenciós 000232/2010  
De: Emilia López Ramos.  
Procurador: Pablo Medina Aina.  
Contra: Youssef El Khoumairi.  
En aquest procediment de divorci contenciós seguit a instàncies d'Emilia López Ramos contra Youssef El Khoumairi s'ha dictat la sentència, que, literalment, és com segueix:  
«Sentència número 000050/2011  
José Luis Conde-Pumpido García, magistrat jutge de primera instància número 7 de Castelló de la Plana, ha conegut aquestes actuacions de judici de divorcio número 232/2010, promogudes a instàncies d'Emilia López Ramos, representada pel procurador senyor Medina Aina i defensada pel lletrat senyor Agulleiro Gumbau, contra Youssef El Khoumairi, en rebel·lia, i en les quals ha sigut part el Ministeri Fiscal.  
Dispositiva  
Estime la demanda formulada pel procurador senyor Medina Aina, en nom i representació d'Emilia López Ramos contra Youssef El Khoumairi, i declare dissolt per divorci el matrimoni dels litigants esmentats, amb tots els efectes legals,i aprove les mesures següents:  
1. S'atribueix a la mare la custòdia i l'exercici exclusiu de la pàtria potestat respecte dels dos fills menors comuns.  
2. El pare ha de pagar, en concepte de pensió d'aliments per als fills, la suma de 150 euros mensuals per cada fill (300 euros en total), que ingressarà dins dels cinc primers dies de cada mes en el compte bancari que designe la mare, i que s'actualitzarà anualment d'acord amb les variacions de l'índex de preus de consum.  
3. Les despeses extraordinàries que generen els fills seran sufragades per ambdós progenitors a mitges.  
Tot això sense realitzar un pronunciament exprés de condemna a costes.  
Notifiqueu aquesta resolució a les parts i feu-los saber que s'hi pot interposar un recurs d'apel·lació dins del termini de cinc dies.  
De conformitat amb la disposició addicional quinzena de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a la interposició del recurs d'apel·lació la part recurrent haurà de constituir un dipòsit de 50 euros que con  
signarà en el compte de consignacions d'aquest Jutjat, sense que puga admetre's a tràmit el recurs si el dipòsit no estiguera constituït.  
Per a la notificació al demandat rebel, en parador ignorat, publiqueu edictes al tauler d'anuncis d'aquest Jutjat i en el Diari Oficial de la Comunitat Valenciana.  
Una vegada siga ferma, inscriviu-la al marge de la inscripció del matrimoni al Registre Civil de Rosselló (Lleida).  
Aquesta és la meua sentència, que pronuncie, mane i firme. El jutge».  
La sentència anterior va ser llegida i publicada pel jutge que la va dictar, mentre estava constituït en audiència pública, el mateix dia que es va pronunciar, davant del secretari judicial. En done fe.  
I atés que el demandat Youssef El Khouamairi, es troba en parador desconegut, expedisc aquest edicte a fi que li valga de notificació de forma deguda.  
Castelló de la Plana, 25 de gener de 2011.- El secretari judicial: Pedro Moya Donate.